24.

rozvíjali strategické prístupy na podporu politík celoživotného vzdelávania a uznali potenciál celoživotného vzdelávania v rámci podpory inkluzívneho a udržateľného rastu aj ako reakciu na technologickú a ekologickú transformáciu, a to aj prostredníctvom: a) komplexného rozvoja systémov vzdelávania a odbornej prípravy s cieľom umožniť jednotlivým učiacim sa kontinuálnu a bezproblémovú vzdelávaciu dráhu a prechody v rámci vzdelávania; b) posilnenia rovnosti vo vzdelávaní tak, že vypracujú politiky, ktoré budú zamerané na podporu prístupu k etablovaným plánom postupu vo vzdelávaní pre všetkých a budú brániť tomu, aby bolo vzdelávanie v rámci systémov vzdelávania a odbornej prípravy bezperspektívne; c) zvýšenia schopnosti systémov vzdelávania a odbornej prípravy reagovať na potreby učiacich sa a na rýchle zmeny na trhu práce a v spoločnosti s osobitným dôrazom na oblasti, ktorých sa najviac dotýkajú technologické zmeny a ktoré sú najrelevantnejšie z hľadiska zmeny klímy, ako aj na naliehavú potrebu zlepšiť našu ekologickú stopu a na podporu vzdelávania v záujme udržateľného rozvoja ako hnacej sily inovácie, odolnosti a transformačných opatrení, pričom sa zohľadnia rôzne a meniace sa potreby v oblasti vedomostí, zručností a kompetencií; d) podpory jednoduchých prechodov medzi rôznymi úrovňami a sektormi vzdelávania a odbornej prípravy umožnením alternatívnych vzdelávacích dráh, poskytovaním poradenstva, presadzovaním rozmanitého poskytovania vzdelávania a všestranného vzdelávacieho prostredia, a prostredníctvom podpory nových metód učenia sa a výučby na všetkých úrovniach a v rámci všetkých foriem vzdelávania a odbornej prípravy a podľa možnosti validáciou zručností a kompetencií bez ohľadu na to, kde alebo ako sa získali; e) preskúmania možností na vytvorenie pružných a personalizovaných vzdelávacích dráh zameraných na učiaceho sa a cieleného poskytovania vzdelávania pre zraniteľné skupiny, napríklad na základe modularizovaných prístupov založených na vzdelávacích výstupoch, ktoré uľahčujú prispôsobenie vzdelávania individuálnym potrebám a potrebám v oblasti zamestnania; f) zdôraznenia, že je dôležité pokračovať v rozvoji kompetencií pre učiteľov, pedagógov učiteľov, vedúcich pracovníkov škôl, školiteľov, profesijných poradcov, pracovníkov s mládežou a poradcov v oblasti kariéry s cieľom zabezpečiť zručnosti a kompetencie na účely kontinuálneho vzdelávania prístupného pre všetkých; g) podpory výmeny a dostupnosti údajov potrebných na posilnenie schopnosti učiacich sa spravovať a využívať údaje súvisiace s ich vlastným vzdelávaním a prijímať o ňom informované rozhodnutia počas celého svojho života v plnom súlade so všeobecným nariadením o ochrane údajov; h) preskúmania potenciálu umelej inteligencie s cieľom podporovať vysokokvalitné a personalizované vzdelávanie a odbornú prípravu, ako aj rozvoj vedomostí, zručností a kompetencií. V rámci tohto úsilia by sa mala venovať veľká pozornosť inklúzii a rovnosti, a to dôveryhodným využívaním umelej inteligencie vo vzdelávaní a odbornej príprave s cieľom identifikovať výzvy v oblasti vzdelávania a zlepšiť vzdelávací proces; i) pokračovania v úsilí pri vykonávaní odporúčania Rady o potvrdzovaní neformálneho vzdelávania a informálneho učenia sa;